News Update: จุดจบสายแชร์! รอบนี้ Netflix เอาจริง เตรียมจัดการเด็ดขาดกับสมาชิก 100 ล้านคนที่แชร์พาสเวิร์ดในไตรมาส 2 นี้ หลังงบไตรมาส 1 ต่ำกว่าคาด - FINNOMENA
Netflix รายงานผลประกอบการไตรมาสแรกต่ำกว่าคาด ส่งผลให้ราคาหุ้นร่วง 10% หลังปิดตลาด โดยบริษัทประกาศว่าจะจัดการเด็ดขาดต่อการแชร์พาสเวิร์ดในไตรมาสหน้า
19 เม.ย. 2566

Netflix รายงานผลประกอบการไตรมาสแรกต่ำกว่าคาด ส่งผลให้ราคาหุ้นร่วง 10% หลังปิดตลาด โดยบริษัทประกาศว่าจะจัดการเด็ดขาดต่อการแชร์พาสเวิร์ดในไตรมาสหน้า ล่าช้าจากก่อนหน้านี้บอกว่าจะจัดการตั้งแต่ช่วงปลายไตรมาสแรก
ผลประกอบการไตรมาสแรกของ Netflix ในปี 2023
– กำไรต่อหุ้น: $2.88 ต่ำกว่าคาดการณ์โดย Refinitiv ที่ $2.86
– รายได้: 8,160 ล้านดอลลาร์ ต่ำกว่าคาดการณ์โดย Refinitiv ที่ 8,180 ล้านดอลลาร์ แต่เพิ่มขึ้นจากไตรมาสก่อนหน้าที่ 7,870 ล้านดอลลาร์
– กำไร: 1,310 ล้านดอลลาร์ ลดลงจากไตรมาสก่อนหน้าที่ 1,600 ล้านดอลลาร์
ก่อนหน้านี้เมื่อปลายปีที่แล้ว การจัดการผู้ใช้งานที่แชร์พาสเวิร์ดเป็นสิ่งที่นักลงทุนนึกถึงเป็นอันดับต้นๆ โดยบริษัทกล่าวว่า จะเริ่มใช้มาตรการเพื่อให้ผู้ที่ยืมบัญชีอื่นสร้างบัญชีของตนเอง
Netflix ระบุว่า มีผู้ใช้งานากกว่า 100 ล้านครัวเรือนหรือประมาณ 43% ของฐานผู้ใช้ทั่วโลกที่ ‘แชร์พาสเวิร์ด’ สิ่งนี้ส่งผลต่อการลงทุนสร้างภาพยนตร์หรือซีรีส์เรื่องใหม่ๆ โดย Netflix กล่าวว่า ทั้งการมีแพ็กเกจถูกลงแต่ต้องดูโฆษณา และการจัดการการแชร์พาสเวิร์ดมีจุดมุ่งเน้นเพื่อเพิ่มกำไรของบริษัท
ก่อนหน้านี้ในเดือน ก.พ. ที่ประเทศนิวซีแลนด์ แคนาดา โปรตุเกส และสเปน Netflix ระบุว่าจะขอให้ผู้ใช้งานตั้งค่า ‘ตำแหน่งหลัก’ ของตัวเอง และอนุญาตให้ผู้ใช้สร้าง ‘บัญชีย่อย’ ได้สูงสุด 2 บัญชีสำหรับผู้ที่ไม่ได้อาศัยอยู่ในบ้านเกิด แต่จะมีค่าธรรมเนียมเพิ่มเติม
Netflix ระบุว่า ในไตรมาส 2 การจัดการจะเป็นวงกว้าง รวมถึงในสหรัฐฯ และประเทศส่วนใหญ่ Greg Peters Co-CEO ของบริษัท อธิบายว่า การจัดการการแชร์รหัสผ่านจะทำให้มีการยกเลิกการสมัครสมาชิกในช่วงแรก แต่สุดท้ายคนดูจะค่อยๆ กลับมา และสมัครด้วยบัญชีของตัวเอง
ที่มา: https://www.cnbc.com/2023/04/18/netflix-nflx-1q23-earnings.html 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Netflix
News Update
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA